അഹമ്മദാബാദും, ലഖ്നൗവും.! ഐപിഎല്ലില് ഇനി പത്ത് ടീമുകളുടെ അങ്കം ദുബായ്: ഇന്ത്യന് പ്രീമിയര് ലീഗില് ഇനി പത്ത് ടീമുകള്. അഹമ്മദാബാദും ലഖ്നൗവും ആസ്ഥാനമായുള്ള രണ്ട് പുതിയ ടീമുകളെയാണ് പുതുതായി ഐപിഎല് ഗവേണിങ് കൗണ്സില് പ്രഖ്യാപിച്ചു. യുഎഇയില് നടന്ന ലേലത്തില് 7090 കോടി രൂപയ്ക്ക് സഞ്ജീവ് ഗോയങ്ക നയിക്കുന്ന ആര്പിഎസ്ജി ഗ്രൂപ്പ് ലഖ്നൗ ഫ്രാഞ്ചൈസി സ്വന്തമാക്കി. സ്വകാര്യ ഇക്വിറ്റി ഫേം ആയ സിവിസി കാപിറ്റല് അഹമ്മദാബാദ് ടീമിനേയും സ്വന്തമാക്കി. 5166 കോടി രൂപ മുടക്കിയാണ് സിവിസി അഹമ്മദാബാദ് ടീമിനെ സ്വന്തമാക്കിയത്. നിലവില് ഡല്ഹി ക്യാപിറ്റല്സ്, ചെന്നൈ സൂപ്പര് കിങ്സ്, റോയല് ചലഞ്ചേഴ്സ് ബാംഗ്ലൂര്, കൊല്ക്കത്ത നൈറ്റ് റൈഡേഴ്സ്, മുംബൈ ഇന്ത്യന്സ്, പഞ്ചാബ് കിങ്സ്, രാജസ്ഥാന് റോയല്സ്, സണ് റൈസേഴ്സ് ഹൈദാരാബാദ് എന്നീ ടീമുകളാണ് ഐപിഎല്ലില് മത്സരിക്കുന്നത്.